stanford-oval/wikipedia huggingface dataset:
Need for Speed: ProStreet
Pelitilat > Juoni

Peli alkaa yhdestä pienestä ratakisasta, johon Ryan Cooper, eli pelin päähenkilö, osallistuu. Hänet on tunnettu urallaan laittomista katukisoista. Cooper voittaa kisan ja yleisö hurraa. Pelin päävihollinen ja loppuvastustaja sekä yhteenottojen kunkku, Ryo Watanabe, ei ole tyytyväinen Ryanin suoristuksesta, ja mollaa pelaajaa. Hän lopulta poistuu paikalta. Tästä alkaa varsinainen urapeli. Pelaajan on valittava jokaiseen kisamuotoon soveltuva auto. Vara-autoja voi ottaa vain yhden. Pelaajan on voitettava ja hallittava erilaisia kisapäiviä päästäkseen urallaan eteenpäin. Ennätyksiä on rikottava, mikäli haluaa päästä haastamaan kisamuotojen kunkut. Pelissä on kolme suurta kisajärjestöä: Battle Machine, React Team Sessions ja Super Promotion. Jokaisen kolmen suuren kisajärjestön järjestämien kisapäivien lopussa on aina Ryo Watanaben järjestämä yhteenotto. Jos pelaaja onnistuu voittamaan tai hallitsemaan kisapäivää, hän voittaa käteistä rahaa (riippuu kisapäivän vaikeudesta) ja saa valita yhden palkintokortin. Kortti voi sisältää jonkin yllätyksen, esimerkiksi erilaisia korjausmerkkejä, automerkin (pelaa saa valita minkä tahansa avatun auton ilmaiseksi), erilaisia osia (joita ei voi voittaa kisoista muuten) tai rahaa. Kun voittaa jonkun yhteenoton, seuraavat kilpajärjestön kisat avautuvat. Rikottuaan riittävän määrän eri kisamuodon ennätyksiä, pelaaja saa haastaa kunkut, mutta ensin pitää suorittaa kolme kisamuotokunkkujen järjestämiä kisapäiviä, ennen kuin saa haastaa kunkun. Jokaisessa kisamuodossa on yksi kunkku: Ryo Watanabe, (yhteenottojen kunkku, hyvä kaikissa kisamuodoissa), Ray Krieger (osaa kaikki muodot ratakisoista), Aki Kimura (driftikisojen pioneeri), Karol Monroe, (kiihdytyskisojen asiantuntija) sekä Nate Denver (nopeushaasteen ammattilainen). Ryon voi haastaa vain, jos on hallinnut kolmea yhteenottoa. Ray Kriegerin voitettua Ryan Cooper saa hänen autonsa, joka on BMW M3 E92. Aki Kimuran voitettua pelaaja voittaa hänen Mazda RX7:nsä. Karol Monroen voitettua pelaaja saa hänen Ford Mustanginsa ja Nate Denverin voitettua pelaaja saa hänen Pontiac GTO:nsa. Lopussa, kun pelaaja, Ryan Cooper on voittanut Ryon, tämän joukkuee jäsenet poistuvat vihaisina ja pettyneinä paikalta. Ryan Cooper on nyt yhteenottojen kunkku. Hän saa Ryon Mitsubishi Lancer EVO X:n
Autot ja niiden kustomointi ja korjaaminen

Autoja voi kustomoida ja muokata oman mielensä mukaan. Autoon voi asentaa perusosia, AutoSculpt-erikoisosia, kilpavarusteita ja tarroja. Lisäksi autoja voi virittää kisamuotoon sopivaksi. Harvinaisia taso 4:n osia voi saada vain kisapäivistä voitetuilla kupongeilla tai avata huijauskoodilla. Peli sisältää 96 autoa 26 valmistajalta. Netistä voi ladata lisää autoja, jos on liittynyt EA-Nationiin ja Xbox Liveen. Kilpailemisella on seurauksenan vaurior. Auton vaurioituessa sen voi korjata rahalla tai korjausmerkeillä. Romuttuneen auton voi kuitenkin korjata ainoastaan täyskorjausmerkillä. Korjausmerkeillä korjaaminen ei maksa mitään. Korjausmerkkejä voi voittaa kisapäivistä tai ostaa etukäteen merkkienhallinnasta.
Autot ja niiden kustomointi ja korjaaminen > Automerkit

Automerkillä voi ostaa ilmaiseksi minkä tahansa avatun automallin autokaupasta. Automerkkejä ei voi ostaa merkkienhallinnasta, vaan niitä voi ainoastaan voittaa kisapäivistä, tavallisimmin yhteenotoista. Automerkit ovat tästä syystä erittäin arvokkaita.
Vastaanotto

| Vastaanotto> Yhteispisteet.Kerääjä | Vastaanotto> Yhteispisteet.Pisteet |
| --- | --- |
GameRankings: (NDS) 74.83% (PS3) 72.87% (Xbox 360) 72.17% (PC) 69.12% (Wii) 63.94% (PS2) 60.64% (PSP) 60.38%
Metacritic: (NDS) 74/100 (PS3) 73/100 (Xbox 360) 72/100 (PC) 70/100 (PS2) 62/100 (Wii) 61/100 (PSP) 57/100
Arvostelupisteet
Julkaisu: Pisteet
Gamereactor: 7/10
GameSpot: (PS3 & X360) 7.0/10 (PC, Wii & PS2) 6.5/10 (PSP) 4.0/10
IGN: (NDS) 7.9/10 (PC) 6.9/10 (X360) 6.8/10 (Wii) 6.2/10 (PSP) 5.0/10
Pelaaja: 8/10
Need for Speed: ProStreet sai vaihtelevia arvioita. Game Rankings ja Metacritic antoivat Nintendo DS -versiolle pisteet 74,83 & ja 74/100, PlayStation 3 -versiolle 72,87 % ja 73/100, Xbox 360 -versiolle 72,17 % ja 72/100, PC-versiolle 69,12 % ja 70/100, WII-versiolle 63,94 % ja 61/100, PlayStation 2 -versiolle 60,64 % ja 62/100 ja PlayStation Portable -versiolle pisteet 60,38 % ja 57/100. GameSpot kritisoi poliisien puutetta, autojen epärealistista ohjausta ja ylimainontaa pelissä.
Zoë Straub

| Zoë Straub |
| --- | --- |
 Zoë Eurovision laulukilpailun mediatapaamisessa toukokuussa 2016.
Henkilötiedot
Syntynyt: 1. joulukuuta 1996 (ikä 27) Wien, Itävalta
Ammatti:  laulaja, näyttelijä
Muusikko
Taiteilijanimi:  Zoë
Laulukielet:  ranska
Aktiivisena:  2002–
Tyylilajit:  pop
Aiheesta muualla
www.zoe-official.com
  [ Muokkaa Wikidatassa ] [ ohje ]  
Zoë Straub (s. 1. joulukuuta 1996 Wien), tunnetaan myös etunimellään Zoë, on itävaltalainen laulaja-lauluntekijä sekä näyttelijä.
Straub edusti Itävaltaa vuoden 2016 Eurovision laulukilpailussa Tukholmassa kappaleella ”Loin d’ici”. Hän kilpaili Itävallan kansallisessa karsinnassa myös edeltävänä vuonna ja sijoittui silloin kolmanneksi.
Straubin esikoisalbumi Debut julkaistiin vuonna 2015.
Myös Straubin vanhemmat ovat muusikoita ja muodostavat Itävallassa suositun Papermoon-duon.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Olhovajan metroasema

| Olhovaja (Ольховая) |
| --- | --- |

 Moskovan metro 
Perustiedot
Metrolinjat:  Sokolnitšeskaja
Sijainti:  55.5690°N, 37.4589°E
Paikkakunta:  Moskova, Venäjä
Avattu:  20. kesäkuuta 2019
Rakenne
Tyyppi:  tunneliasema
Olhovaja (ven. Ольховая) on yksi Moskovan metron asemista. Se avattiin 20. kesäkuuta 2019.
Aiheesta muualla

Kuvia tai muita tiedostoja aiheesta Olhovajan metroasema Wikimedia Commonsissa
Olhavanvuori

Olhavanvuori tammikuussa 2020.
Olhavanvuori on kiipeilijöiden suosiossa oleva kallio Repoveden kansallispuistossa. Kallioseinämä laskeutuu suoraan Olhavanlampeen. Vuonna 2000 Olhavanvuoren seinämästä löytyi vasenta kämmentä esittävä kalliomaalaus. Sitä pidetään yhtenä Etelä-Suomen parhaimmista kiipeilypaikoista. Sen päällä kulkee retkeilyreitti, joka laskeutuu alas vedenottopaikalle ja laavulle. Laavulta pääsee kallion juurelle, jossa on tulentekopaikka.
Aiheesta muualla

Säilynoja, Juhana: Olhavanvuori on Repoveden kansallispuiston vetonaula Yle Uutiset.  16.09.2013.
Olhavanvuori Repovalkea Oy / Tervarumpu. Arkistoitu 23.12.2019. Viitattu 5.7.2018.
Repoveden kansallispuisto on patikoijien, melojien ja kiipeilijöiden suosiossa Lumipallo.fi. Viitattu 5.7.2018.
OpenPsych

| OpenPsych |
| --- | --- |
Lehtityyppi:  tiedejulkaisu
Aihealue:  käyttäytymisgenetiikka, psykologia, määrällinen tutkimus, sosiologia
Perustettu:  2014
Kieli:  englanti
Aiheesta muualla
OpenPsych
OpenPsych on verkossa julkaistava kokoelma kolmesta avoimen saatavuuden tieteellisestä julkaisusta, joiden aiheita ovat käyttäytymisgenetiikka, psykologia ja määrällinen tutkimus sosiologiassa. Monet artikkelit OpenPsychissa edistävät tieteellistä rasismia, ja sivustoa on kuvailtu "pseudotieteen tehtaaksi". Julkaisut perustivat vuonna 2014 tanskalainen äärioikeistoon yhdistetty aktivisti Emil Kirkegaard ja italialainen parapsykologi Davide Piffer, joilla oli vaikeuksia saada tutkimuksiaan julkaistuiksi valtavirran vertaisarvioiduissa tiedejulkaisuissa. Verkkosivu kuvailee niitä avoimiksi vertaisarvioiduiksi julkaisuiksi, mutta arvioijien pätevyys ja neutraalius on kyseenalaistettu.
OKCupid-kohu

Toukokuussa 2016 Kirkegaard ja Julius Daugbjerg Bjerrekær julkaisivat Open Differential Psychology -lehdessä artikkelin, joka sisälsi lähes 70 000 OkCupidin käyttäjän tietoja, kuten intiimejä yksityiskohtia heidän seksuaalisuudestaan. Julkaisua kritisoitiin tuolloin laajalti, ja sitä kuvailtiin "epäilemättä yhdeksi erittäin epäammattimaisimmista, epäeettisimmistä ja tuomittavimmista tutkimusdatan julkaisuista". Vaikka Kirkegaard väittää kerättyjen tietojen olevan julkisia, se kuitenkin näkyy vain sisäänkirjautuneille käyttäjille:
» Lisäksi on epäselvää, olivatko Kirkegaardin ryhmän louhimat OKCupid-profiilit julkisesti näkyvillä. Heidän julkaisussaan paljastetaan kuinka he suunnittelivat botin profiilien datan louhintaan, mutta keinosta luovuttiin, koska se oli "ei-satunnainen lähestymistapa louhittavien käyttäjien löytämiseen, koska se valikoi käyttäjiä, joita ehdotettiin botin käyttämälle profiilille." Tämä vihjaa, että tutkijat loivat OKCupid-profiilin, jonka kautta päästä käsiksi dataan ja louhia sitä botin avulla. Koska OKCupidin käyttäjillä on mahdollisuus rajoittaa profiiliensa näkyvyyttä vain sisäänkirjautuneille käyttäjille, todennäköisesti tutkijat keräsivät - ja lopulta julkaisivat -  profiileja joita ei oltu tarkoitettu julkisesti tarkasteltaviksi. Lopullisesta toimintatavasta datan tarkastelua varten ei selitetä täysin artikkelissa, ja kysymykseen siitä, kunnioittivatko tutkijat 70 000 OKCupid-käyttäjän yksityisyyttä, ei vastata.»
Noah Carl

Open Quantitative Sociology & Political Scienceen lähetettyjä artikkeleja arvioiva Noah Carl erotettiin tutkijan pestistä St Endmund's Collegessa Cambridgen yliopistossa OpenPsych-yhteyksiensä takia. Tämä liittyi yhteistyöhön useiden rasistisia ja äärioikeistolaisia näkemyksiä edustavien henkilöiden kanssa.
Aiheesta muualla

Verkkosivut
Orja: Kaapatun tytön tie Sudanista Lontooseen

| Orja: Kaapatun tytön tie Sudanista Lontooseen> Slave: The true story of girl’s lost childhood and her fight for survival |
| --- | --- |

Alkuperäisteos
Kirjailija:  Mende Nazer, Damien Lewis
Suomennos
Suomentaja:  Jaana Iso-Markku
Kustantaja:  Otava
Ulkoasu:  sidottu
Sivumäärä:  333
ISBN:  951-1-19850-5
Löydä lisää kirjojaKirjallisuuden teemasivulta
Orja: Kaapatun tytön tie Sudanista Lontooseen (engl. Slave: The true story of girl’s lost childhood and her fight for survival) on sudanilaissyntyisen Mende Nazerin kirja, jonka on toimittanut Damien Lewis. Nazer kertoo teoksessa kuinka hänet kaapattiin 12-vuotiaana orjuuteen Khartumiin, josta hän joutui Lontooseen Sudanin lähetystön diplomaatin orjaksi. Hänen paettuaan orjuudesta hänen tarinansa nousi julkisuuteen, ja samalla paljastui Sudanissa yhä vallalla ollut orjuus.
Aiheesta muualla

Lapsiorjuutta arabimaassa 2000-luvulla. Referaatti kirjasta.
Ilpo Perttilä: Lapsiorjan tarina: Ihmisestä tehdään kone. YLE Uutiset.
Inka Kovanen: Lapsista tehdään orjia, nyt. Helsingin sanomat 21.5.2005.
Pauli Juusela: Orjaksi kaapattu. Vantaan Lauri 26.5.2005.
Oritkarin lentokenttä

Aero Oy:n de Havilland D.H.89 Dragon Rapide matkustajakone OH-BLB "Lappi" laskeutui Oritkarin kentälle 15.6.1939.
Oritkarin lentokenttä oli Oulun ensimmäinen lentokenttä, joka rakennettiin 1934–1936 Oritkariin alueelle nykyisen Äimäraution raviradan länsipuolelle. Kenttä osoittautui pian liian ahtaaksi. Nykyinen Oulun lentoasema vihittiin käyttöön 30. kesäkuuta 1953.
Oritkarin lentokenttä oli ensimmäisen kerran käytössä 17. tammikuuta 1937 kun siellä tehtiin ensimmäiset purjelentoharjoitukset. Vuonna 1938 kentän kiitoratoja pidennettiin 800 metriin ja kentälle rakennettiin väliaikaiset toimistorakennukset.
Säännöllinen lentoliikenne välillä Helsinki–Oulu–Kemi alkoi 15. kesäkuuta 1939 kun Aero Oy:n de Havilland D.H.89 Dragon Rapide matkustajakone OH-BLB "Lappi" laskeutui Oulun kentälle.
2. kesäkuuta 1940 tämä lentolinja muuttui ”Petsamon Pikalinjaksi”, ja silloin lennettiin jo Petsamon Yläluostarin kentälle saakka, joka oli valmistunut tuolloin. Reitti oli Helsinki–Tampere–Vaasa–Kokkola–Oulu–Kemi–Rovaniemi–Sodankylä–Petsamo. Matka kesti kaikkiaan 8,5 tuntia. Lentoliikennettä oli vain kesäisin jatkosotaan asti, jolloin kenttä havaittiin liian lyhyeksi DC-2-lentokoneille. Ouluun ei lennetty miltei vuosikymmeneen.
Aiheesta muualla

Oritkarin lentokenttä Oulun peruskartalla vuonna 1953, Timo Meriluodon karttasivut
Oritkarin lentokenttä Oulun opaskartalla vuonna 1961, Timo Meriluodon karttasivut
Orlan (tanssitaitelija)

Orlan
Orlan (s. 30. toukokuuta 1947 Saint-Étienne, Ranska) on ranskalainen multimedia- ja performanssitaiteilija sekä ensimmäinen taiteilija, joka käytti plastiikkakirurgiaa taiteellisena ilmaisuvälineenä. The Reincarnation of Saint Orlan oli vuosina 1990-1993 tehty taideprojekti, jonka aikana Orlanille suoritettiin yhdeksän plastiikkakirurgista leikkausta, joiden tarkoitus oli saada hänet muistuttamaan taideteosten hahmoja kuten Mona Lisaa. Osa leikkauksista lähetettiin suorana satelliittikuvana ympäri maailmaa ja Orlan mm. vastaili katsojien kysymyksiin leikkauksen aikana.
Aiheesta muualla

Orlan - virallinen kotisivu
Oberon

| Oberon |
| --- | --- |

Löytäminen
Löytäjät:  William Herschel
Löytöaika:  11. tammikuuta 1787
Kiertoradan ominaisuudet
Planeetta:  Uranus
Keskietäisyys:  583 519 km
Eksentrisyys:  0,0014
Kiertoaika:  13,463234 d
Inklinaatio:  0,058°
Fyysiset ominaisuudet
Päiväntasaajan halkaisija:  1 522,8 km
Pinta-ala:  7 285 000 km2
Massa:  3,014 × 1021 kg
Keskitiheys:  1,63 g/cm3
Painovoima pinnalla:  0,346 m/s2
Pyörähdysaika:  13,463234 d
Albedo:  0,23
Pinnan lämpötila:  alin: K keski: ~ 61 K ylin: K
Kaasukehän ominaisuudet
Kaasunpaine:  ei kaasukehää
Oberon on Uranuksen kuista toiseksi suurin ja neljästä suuresta kuusta uloin. Oberonin designaatioselvennä on Uranus IV.
Löytäminen ja nimeäminen

Kuun löysi William Herschel vuonna 1787 samaan aikaan Titanian kanssa. John Herschel nimesi Oberonin vuonna 1852 yhdessä kolmen muun silloin tunnetun Uranuksen kuun kanssa. Oberon on saanut nimensä William Shakespearen näytelmässä Juhannusyön uni esiintyvän keijukaisten kuninkaan mukaan.
Fyysiset ominaisuudet

Ainoa Oberonia lähietäisyydeltä tutkinut luotain on Voyager 2, joka ohitti kuun tammikuussa 1986. Ohilennon aikana kuun eteläinen pallonpuolisko oli kääntyneenä Aurinkoon päin, joten ainoastaan sitä puolta kyettiin tutkimaan. Oberonista noin 50 prosenttia on vesijäätä, 30 prosenttia silikaattikiveä 20 prosenttia metaanin muodostamia orgaanisia yhdisteitä. Pinta on jäinen, vanha ja voimakkaasti kraattereiden peittämä. Monien kraattereiden pohjaa peittää tunnistamaton tumma materiaali. Kraattereiden lisäksi Oberonista tunnetaan pitkiä, kapeita ja jyrkkäreunaisia vajoamia (Chasma).
Aiheesta muualla

Kuvia tai muita tiedostoja aiheesta Oberon Wikimedia Commonsissa
Uranuksen kuut
| --- | --- |
Sisemmät kuut:  Cordelia | Ofelia | Bianca | Cressida | Desdemona | Juliet | Portia | Rosalind | Cupid | Belinda | Perdita | Puck | Mab
Suuret kuut:  Miranda | Ariel | Umbriel | Titania | Oberon
Ulommat kuut:  Francisco | Caliban | Stefano | Trinculo | Sycorax | Margaret | Prospero | Setebos | Ferdinand
Orlando Anderson

Orlando Tive "Baby Lane" Anderson (13. elokuuta, 1974 - 29. toukokuuta, 1998) oli Southside Crips -katujengin jäsen ja monet uskovat hänen olleen mukana Yhdysvaltalaisen rap-artisti Tupac Shakurin murhassa.
Anderson ja Shakurin seurue olivat kahakassa MGM Grand Hotelliin aulassa vain kolme tuntia ennen kuin Shakuria ammuttiin 7. syyskuuta 1996. Tämän takia monet uskovat Andersonin ampuneen Shakuria myöhemmin tuona yönä. Liikkui huhuja, joiden mukaan Anderson kerskui räppärin ampumisella, jonka hän kuitenkin kielsi haastatteluissa. Las Vegasin poliisi piti Andersonia syyllisenä, mutta oli mahdotonta todistaa hänet syylliseksi. Tupacin äiti, Afeni Shakur haastoi Andersonin oikeuteen, mutta juttu ei mennyt läpi, koska Anderson kuoli ennen sen käsittelyä.
Kuolema

29. toukokuuta 1998 Andersonia ammuttiin autopesulan ulkopuolella Comptonissa. Anderson ja kaksi hänen kanssaan ollutta henkilöä kuolivat sairaalassa Los Angelesissa. Ketään ei kuitenkaan koskaan syytetty heidän murhistaan.
Käännös suomeksi
Ode to the Bouncer

| ”Ode to the Bouncer” Studio Killers |
| --- | --- | --- |

Singlen tiedot
 Albumilta: Studio Killers
 Julkaistu: 9. toukokuuta 2011 
 Kesto: 03.26
Studio Killersin muut singlet
|   | ”Ode to the Bouncer” 2011 | ”Eros and Apollo” 2012 |
Ode to the Bouncer on kappale englantilais-tanskalais-suomalaisyhtye Studio Killersin esikoisalbumilta Studio Killers. Se julkaistiin digitaalisesti albumin ensimmäisenä singlenä 9. toukokuuta 2011. Kappaleelle on tehty myös musiikkivideo, joka julkaistiin videopalvelu YouTubessa 7. huhtikuuta 2011.
Kappale menestyi kaikista parhaiten Alankomaissa, jossa se pääsi virallisen singlelistan kärkeen. Kahdenkymmenen parhaan joukkoon se pääsi myös Tanskassa ja Suomessa.
Kappaleet

Digitaalinen lataus / Suomalainen CD-single
Ode to the Bouncer – 3.26
Eurooppalainen CD-single
Ode to the Bouncer – 3.27
Ode to the Bouncer (Niels Van Gogh & Daniel Strauss Edit) – 3.51
Remix EP
Ode to the Bouncer – 3.26
Ode to the Bouncer (Bobby Rock and Pablo Rindt Remix) – 6.24
Ode to the Bouncer (Feng Shui Remix) – 6.30
Ode to the Bouncer (Niels van Gogh and Daniel Strauss Remix) – 6.22
Ode to the Bouncer (M-3ox Remix) – 6.26
Ode to the Bouncer (Lee Mortimer Remix) – 5.03
Ode to the Bouncer (Fear of Tigers Remix) – 4.52
Listasijoitukset

| Lista | Paras sijoitus |
| --- | --- |
Suomen virallinen singlelista: 13 
Suomen virallinen latauslista: 13 
Alankomaat (Dutch Top 40): 1 
Belgia (Ultratop 50): 24 
Tanska (Tracklisten): 15
Äärimmäiset sääilmiöt

Hurrikaani Katrina oli Yhdysvaltojen historian tuhoisin hirmumyrsky.
Äärimmäiset sääilmiöt ovat poikkeuksellisia tai kausittaisia, voimakkaita sääilmiöitä, joilla on mittavia vaikutuksia ihmiselämälle, ympäristölle ja eliöstölle. Äärimmäisiä sääilmiöitä ovat selvennä muun muassa trooppiset hirmumyrskyt, syklonit, tornadot, tulvat, kuivuuskaudet, voimakkaat pitkäkestoiset kylmyysjaksot ja lämpöaallot.[lähde? ]selvennä  Myös lumisateet ja ukkosmyrskyt voivat riittävän rajuina olla äärimmäisiä sääilmiöitä.
Äärimmäiset sääilmiöt ovat yleistyneet ja muuttuneet vakavammiksi viime vuosikymmeninä ilmaston lämpenemisen johdosta.selvennä Vuosina 1970–2019 niiden määrä viisinkertaistui. Niihin kuolleiden ihmisten määrä on kuitenkin vähentynyt, paljolti parantuneiden varoitusjärjestelmien takia. Nykyisin ääri-ilmiöt surmaavat ihmisiä etenkin köyhissä maissa. Esimerkiksi vuonna  1983 Etiopiassa kuoli 300 000 ihmistä kuivuuden seurauksiin.
Vuosien 1970-2019 aikana eniten ihmisiä surmasivat kuivuuskaudet, myrskyt, tulvat ja äärevät lämpötilajaksot. Suurimmat taloudelliset hävikit tulivat myrskyistä ja tulvista.
Oskar (pelaaja)

| oskar> Henkilötiedot |
| --- | --- |
Koko nimi:  Tomáš Šťastný
Syntynyt: 27. kesäkuuta 1991 (ikä 33)
Kansalaisuus:   Tšekki
Ammatti:  ammattipelaaja
Elektronisen urheilun pelaaja
Pelaajanimi:  oskar
Aktiivisena:  2006–2009 2009–2011 2012–
Nyk. joukkue:  SINNERS Esports
Rooli:  tarkkuuskivääripelaaja
Peli:  Counter-Strike 2
Tomáš ”oskar” Šťastný (s. 27. kesäkuuta 1991) on tšekkiläinen Counter-Strike 2 -ammattilainen. Hän on edustanut marraskuusta 2022 SINNERS Esportsia.
Šťastný on edustanut urallaan myös muun muassa joukkueita TITANS, Sprout, HellRaisers, Mouz ja 3DMAX. Hänen uransa merkittävimpiin voittoihin kuuluu muun muassa ESL One: New York 2018 -turnauksen voitto. Šťastný oli semifinaalissa joukkueen toiseksi paras, mutta putosi viimeiseksi finaalissa. Lisäksi hän voitti Mouzin kanssa StarLadder & i-League StarSeries Season 4 -turnauksen kukistettuaan Natus Vinceren finaalissa. Šťastný sai finaalissa tärkeän kolme AWP-tappoa, mikä sinetöi joukkueelle kierrosvoiton. Hän sai finaalissa yhteensä 65 tappoa ja kuoli 58 kertaa.
Saavutukset

Sija 16. HLTV TOP 20 Players -arvioinnissa vuonna 2017.
Sija 14. HLTV TOP 20 Players -arvioinnissa vuonna 2018.
Sija 6. Thorin’s TOP 10 Players -arvioinnissa vuonna 2018.
MVP / ESG Tour Mykonos 2017
MVP / V4 Future Sports Festival - Budapest 2018
(100001)

| (100001) 1982 UC3> Löytäminen |
| --- | --- |
Löytäjät:  G. Aldering
Löytöaika:  20. lokakuuta 1982
Kiertoradan ominaisuudet
Keskietäisyys Auringosta:  3,09 AU
Pienin etäisyys Auringosta:  1,96 AU
Suurin etäisyys Auringosta:  4,21 AU
Eksentrisyys:  0,364
Kiertoaika Auringon ympäri:  1981 päivää  5,42 vuotta
Inklinaatio:  10,72°
Fyysiset ominaisuudet
Läpimitta:  2–4 km
Pyörähdysaika:  ? h
Absoluuttinen kirkkaus:  15,8
(100001) 1982 UC3 (kirjoitetaan myös (100001) 1982 UC3) on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi G. Aldering vuonna 1982. Koska 1982 UC3:n absoluuttinen magnitudi (H) on 15,8, sen läpimitta on todennäköisesti kahden ja neljän kilometrin välillä.
(136617)

| (136617) 1994 CC |
| --- | --- |
 1994 CC kuineen
Löytäminen
Löytäjät:  Spacewatch
Löytöaika:  3. helmikuuta 1994
Kiertoradan ominaisuudet
Keskietäisyys Auringosta:  1,64 AU
Pienin etäisyys Auringosta:  0,95 AU
Suurin etäisyys Auringosta:  2,32 AU
Eksentrisyys:  0,417
Kiertoaika Auringon ympäri:  765 päivää  2,10 vuotta
Inklinaatio:  4,68°
Kuiden lukumäärä:  2
Fyysiset ominaisuudet
Läpimitta:  0,7 km
Pyörähdysaika:  2,39 h
Absoluuttinen kirkkaus:  17,7
(136617) 1994 CC on Maan lähelle tuleva pikkuplaneetta, joka kuuluu Apollo-asteroideihin. Se löydettiin Spacewatch-ohjelmalla vuonna 1994. 1994 CC on myös maata uhkaava asteroidi eli PHA. Pikkuplaneetan läpimitta on noin 700 metriä ja sillä on kaksi pientä kuuta, jotka löydettiin vuonna 2009. Tällöin 1994 CC:stä tuli vasta toinen maan lähelle tuleva asteroidi, jolla tiedetään olevan kaksi kuuta (Ensimmäinen oli 2001 SN263). Alustavien tutkimusten mukaan 1994 CC:n kuut ovat läpimitaltaan vähintään 50-metrisiä.
Tutkakuvaa 1994 CC:stä kuineen
Oded Fehr

| Oded Fehr |
| --- | --- |
 Fehr vuonna 2016.
Henkilötiedot
Syntynyt: 23. marraskuuta 1970 (ikä 53) Tel Aviv, Israel
Ammatti:  näyttelijä
Puoliso:  Rhonda Tollefson (2005–)
Näyttelijä
Aktiivisena:  1998–
Merkittävät roolit:  Muumio Muumion paluu Resident Evil: Apocalypse Resident Evil: Tuho
Aiheesta muualla
www.odedfehr.de
IMDb 
Elonet
Oded Fehr (s. 23. marraskuuta 1970 Tel Aviv, Israel) on israelilainen näyttelijä. Hänet tunnetaan muun muassa Ardeth Bayn roolista elokuvissa Muumio ja Muumion paluu sekä Carlos Oliveran roolista Resident Evil -elokuvissa. Oded on myös esittänyt demoni Zankouta televisiosarjan Siskoni on noita seitsemännellä tuotantokaudella ja esiintynyt V-televisiosarjan toisella tuotantokaudella.
Fehr on ollut vuodesta 2000 naimisissa Rhonda Tollefsonin kanssa ja parilla on kaksi lasta Atticus (s. 2003) ja Finley (s. 2006).[lähde? ] Odedilla on kaksi vanhempaa sisarusta, veli ja sisar, sekä nuorempi sisarpuoli.[lähde? ]
Aiheesta muualla

Kuvia tai muita tiedostoja aiheesta Oded Fehr Wikimedia Commonsissa
Oded Fehr Internet Movie Databasessa. (englanniksi)
Oded Fehr Elonetissä.
Štšolkovskajan metroasema

| Štšolkovskaja (Щёлковская) |
| --- | --- |

 Moskovan metro 
Perustiedot
Metrolinjat:  Arbatsko-Pokrovskaja
Sijainti:  55.8094°N, 37.7986°E
Paikkakunta:  Moskova, Venäjä
Avattu:  22. heinäkuuta 1963
Rakenne
Tyyppi:  tunneliasema
Štšolkovskaja (ven. Щёлковская) on yksi Moskovan metron asemista. Se avattiin 22. heinäkuuta 1963.
(123456)

| (123456) 2000 WO137> Löytäminen |
| --- | --- |
Löytäjät:  LINEAR
Löytöaika:  20. marraskuuta 2000
Kiertoradan ominaisuudet
Keskietäisyys Auringosta:  2,56 AU
Pienin etäisyys Auringosta:  2,24 AU
Suurin etäisyys Auringosta:  2,88 AU
Eksentrisyys:  0,126
Kiertoaika Auringon ympäri:  1495 päivää 4,09 vuotta
Inklinaatio:  7,06°
Fyysiset ominaisuudet
Läpimitta:  2–4 km
Pyörähdysaika:  ? h
Absoluuttinen kirkkaus:  16,0
(123456) 2000 WO137 (kirjoitetaan myös (123456) 2000 WO137) on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Se löydettiin LINEAR-ohjelmalla vuonna 2000. Koska 2000 WO137:n absoluuttinen magnitudi (H) on 16,0, sen läpimitta on todennäköisesti kahden ja neljän kilometrin välillä.